钦定古今图书集成/明伦汇编/氏族典/第215卷 > 何天衢
## 钦定古今图书集成/明伦汇编/氏族典/第215卷 > 何天衢

按《永州府志》：“天衢，字道亨，号潇川。弘治丙辰进士，知
嘉兴县，擢监察御史。逆瑾柄用，朝臣谄附，天衢耻之，
遂被中伤，禁锢家居。瑾败，起天衢知河南府，升陕西
按察副使。嘉靖初，升都御史，巡抚河南。矿寇王堂倡
乱，天衢克之，晋工部侍郎，增禄一品，留守南都。迁理
易州厂，卒于官。”